A4-0062/97

Σχέδιο πράξης του Συμβουλίου που αφορά τον καθορισμό της Σύμβασης που αφορά το Ευρωπαϊκό Σύστημα Πληροφόρησης (9277/1/95 - C4-0249/95 /αναθ.)

Το εν λόγω σχέδιο εγκρίνεται με τις ακόλουθες τροποποιήσεις:

(Τροπολογία 1)

XXXXX

>Αρχικό κείμενο>

ΣΧΕΔΙΟ ΠΡΑΞΗΣ ΤΟΥ ΣΥΜΒΟΥΛΙΟΥ για τη θέσπιση της Σύμβασης περί δημιουργίας του Ευρωπαϊκού Συστήματος Πληροφόρησης

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

ΕΧΟΝΤΑΣ ΥΠΟΨΗ τη Συνθήκη για την Ευρωπαϊκή Ένωση και ιδίως το άρθρο της Κ.3, παρ. 2, σημείο γ,

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

ΕΚΤΙΜΩΝΤΑΣ ότι για τους σκοπούς της υλοποίησης των στόχων της Ένωσης, τα κράτη μέλη θεωρούν τους κανόνες που διέπουν τη διέλευση των συνόρων των κρατών μελών από πρόσωπα και την άσκηση του ελέγχου της διέλευσης αυτής, τη δικαστική συνεργασία και την αστυνομική συνεργασία ως ζητήματα κοινού ενδιαφέροντος εμπίπτοντας στη συνεργασία την οποία θεσπίζει ο τίτλος VI της Συνθήκης[semigr ]

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

ΑΠΟΦΑΣΙΖΕΙ ότι καταρτίζεται η σύμβαση, το κείμενο της οποίας επισυνάπτεται στο παράρτημα και η οποία υπεγράφη σήμερα από τους εκπροσώπους των κυβερνήσεων των κρατών μελών της Ένωσης[semigr ]

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

ΣΥΝΙΣΤΑ την έγκρισή της από τα κράτη μέλη σύμφωνα με τους οικείους συνταγματικούς κανόνες,

>Κείμενο μετά την ψηφοφορία στο ΕΚ>

Διαγράφεται

ΠΑΡΑΡΤΗΜΑ

ΣΥΜΒΑΣΗ

(Τροπολογία 2)

Τίτλος και αιτιολογικές αναφορές

>Αρχικό κείμενο>

ΠΑΡΑΡΤΗΜΑ

Σύμβαση καταρτισθείσα βάσει του άρθρου Κ.3 της Συνθήκης για την Ευρωπαϊκή Ένωση, για τη δημιουργία του Ευρωπαϊκού Συστήματος Πληροφόρησης (Ε.Σ.Π.)

>Κείμενο μετά την ψηφοφορία στο ΕΚ>

Κανονισμός (ΕΚ) .... αριθ. του Συμβουλίου της .... για τη θέσπιση ενός Ευρωπαϊκού Συστήματος Πληροφόρησης που διέπουν τους ελέγχους στα εξωτερικά σύνορα και την ελεύθερη κυκλοφορία των προσώπων,

>Αρχικό κείμενο>

τα υψηλά συμβαλλόμενα μέρη της παρούσας σύμβασης, κράτη μέλη της Ευρωπαϊκής Ένωσης,

>Κείμενο μετά την ψηφοφορία στο ΕΚ>

το Συμβούλιο της Ένωσης,

>Αρχικό κείμενο>

αναφερόμενα στην πράξη του Συμβουλίου της Ευρωπαϊκής Ένωσης της ....

>Κείμενο μετά την ψηφοφορία στο ΕΚ>

έχοντας υπόψη τη Συνθήκη για την Ίδρυση της Ευρωπαϊκής Κοινότητας, και ειδικότερα το άρθρο 235,

>Κείμενο μετά την ψηφοφορία στο ΕΚ>

έχοντας υπόψη την τροποποιηθείσα πρόταση της προεδρίας1,

1 9277/1/95/ CK 4 36 ΑΝΑΘ 1

>Κείμενο μετά την ψηφοφορία στο ΕΚ>

έχοντας υπόψη τη γνωμοδότηση του Ευρωπαϊκού Κοινοβουλίου,

(Τροπολογία 3)

Πριν από την πρώτη αιτιολογικήσκέψη, νέα αιτιολογική σκέψη

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας ότι με την κατάργηση των εσωτερικών συνόρων έχει δημιουργηθεί μία κατάσταση όπου οι έλεγχοι των προσώπων πρέπει να πραγματοποιούνται με ένα άλλο τρόπο και ότι ως εκ τούτου είναι ανάγκη να υπάρξουν ενημερωμένα συστήματα πληροφόρησης σε κοινοτικό επίπεδο[semigr ]

(Τροπολογία 34)

Πρώτη αιτιολογική σκέψη

>Αρχικό κείμενο>

εκτιμώντας τον κοινό στόχο ενός χώρου χωρίς εσωτερικά σύνορα μέσα στον οποίο να εξασφαλίζεται η ελεύθερη κυκλοφορία των προσώπων σύμφωνα με τις διατάξεις του άρθρου 7Α της Συνθήκης περί Ιδρύσεως της Ευρωπαϊκής Κοινότητας[semigr ]

>Κείμενο μετά την ψηφοφορία στο ΕΚ>

εκτιμώντας τον κοινό στόχο της διατήρησης και ανάπτυξης ενός χώρου ελευθερίας, ασφάλειας και δικαιοσύνης στον οποίο η ελεύθερη κυκλοφορία των προσώπων εξασφαλίζεται από τις διατάξεις του άρθρου 7Α, της Συνθήκης ιδρύσεως της Ευρωπαϊκής Κοινότητας

(Τροπολογία 35)

Τρίτη και τέταρτη αιτιολογική σκέψη

>Αρχικό κείμενο>

εκτιμώντας ότι η υλοποίηση του στόχου αυτού προϋποθέτει αφετέρου ότι θα υπάρξει πρόοδος στην αστυνομική και στη δικαστική συνεργασία μεταξύ των κρατών μελών της Ευρωπαϊκής Ένωσης, ιδίως με την ταχεία μεταβίβαση των πληροφοριών σχετικά με τα πρόσωπα που πρέπει να καταζητηθούν, να παρακολουθούνται ή να συλληφθούν[semigr ]

>Κείμενο μετά την ψηφοφορία στο ΕΚ>

εκτιμώντας ότι η υλοποίηση του στόχου αυτού προϋποθέτει αφετέρου ότι θα υπάρξει πρόοδος στην τελωνειακή, στην αστυνομική και στη δικαστική συνεργασία μεταξύ των κρατών μελών της Ευρωπαϊκής Ένωσης, ιδίως με την ταχεία μεταβίβαση των πληροφοριών σχετικά με τα πρόσωπα που πρέπει να καταζητηθούν, να παρακολουθούνται ή να συλληφθούν[semigr ]

>Αρχικό κείμενο>

εκτιμώντας ότι με αυτές τις προόδους πρέπει να καθίσταται δυνατή η τήρηση της δημόσιας τάξης και ασφάλειας και η αποτελεσματική καταπολέμηση της παράνομης μετανάστευσης[semigr ]

>Κείμενο μετά την ψηφοφορία στο ΕΚ>

ότι με αυτές τις προόδους πρέπει να καθίσταται δυνατή η τήρηση της δημόσιας τάξης και ασφάλειας και η αποτελεσματική καταπολέμηση της παράνομης μετανάστευσης, σύμφωνα και με την αρχή του κράτους δικαίου,

(Τροπολογία 36)

Αιτιολογική σκέψη 5α, 5β, 5γ, 5δ, 5ε

>Κείμενο μετά την ψηφοφορία στο ΕΚ>

εκτιμώντας ότι θα πρέπει να ληφθεί υπόψη η Σύμβαση 108 του Συμβουλίου της Ευρώπης για την προστασία των προσώπων όσον αφορά την αυτοματοποιημένη προστασία των προσωπικών στοιχείων (1981),

>Κείμενο μετά την ψηφοφορία στο ΕΚ>

εκτιμώντας ότι είναι σκόπιμο να αναγνωρισθεί η δυνατότητα πρόσβασης στο σύστημα πληροφόρησης τρίτων χωρών που συμμερίζονται το συμφέρον της Κοινότητας και των κρατών μελών της κατά την πραγματοποίηση των στόχων του συστήματος πληροφόρησης, μέσω συμβάσεων που θα συναφθούν μεταξύ των εν λόγω χωρών και της Κοινότητας[semigr ]

>Κείμενο μετά την ψηφοφορία στο ΕΚ>

εκτιμώντας ότι ο παρών κανονισμός μπορεί να αναπροσαρμοσθεί μετά την παρέλευση τριετίας, προκειμένου να αποφασισθεί μία πιθανή διεύρυνση των καθηκόντων του συστήματος πληροφόρησης, κυρίως υπό το φως της ανάπτυξης των κοινοτικών αρμοδιοτήτων[semigr ]

>Κείμενο μετά την ψηφοφορία στο ΕΚ>

εκτιμώντας ότι ναι μεν στο άρθρο Κ.1 της Συνθήκης της Ευρωπαϊκής Ένωσης αναφέρονται οι έλεγχοι στα εξωτερικά σύνορα αλλά οι αρμοδιότητες του τίτλου VI της Συνθήκης ισχύουν μόνον σε περίπτωση που δεν υπάρχουν κοινοτικές αρμοδιότητες, και άρα πρόκειται για ένα θέμα που δεν έχει να κάνει άμεσα με την ελεύθερη κυκλοφορία των προσώπων[semigr ]

>Κείμενο μετά την ψηφοφορία στο ΕΚ>

εκτιμώντας ότι η σύμβαση για τη θέσπιση του παρόντος κανονισμού δεν προβλέπει άλλες αρμοδιότητες εκτός από εκείνες που προβλέπονται στο άρθρο 235,

(Τροπολογία 4)

Κεφάλαιο 1, πρώτο άρθρο, τίτλος (νέος) και πρώτη παράγραφος

>Αρχικό κείμενο>

Πρώτο άρθρο

1. Τα κράτη μέλη της Ευρωπαϊκής Ένωσης δημιουργούν και συντηρούν ένα κοινό σύστημα πληροφόρησης καλούμενο εφεξής Ευρωπαϊκό Σύστημα Πληροφόρησης, αποτελούμενο από ένα εθνικό τμήμα το οποίο καταρτίζεται και συντηρείται σε καθένα από τα κράτη μέλη, και από μια χωριστή υπηρεσία τεχνικής υποστήριξης. Το Ευρωπαϊκό Σύστημα Πληροφόρησης επιτρέπει στις αρχές που ορίζονται από τα κράτη μέλη να έχουν, μέσω μιας αυτοματοποιημένης διαδικασίας αναζήτησης, πρόσβαση σε σημάνσεις για πρόσωπα και αντικείμενα με σκοπό τη διενέργεια ελέγχων στα σύνορα και άλλων αστυνομικών και τελωνειακών ελέγχων στο έδαφος εκάστου κράτους μέλους σύμφωνα με την εθνική νομοθεσία και αποκλειστικά και μόνο για την κατηγορία πληροφοριών που αναφέρονται στο άρθρο 5 της παρούσας Σύμβασης για το σκοπό της έκδοσης θεωρήσεων, της έκδοσης αδειών διαμονής και της διεκπεραίωσης των διοικητικών θεμάτων που αφορούν τους αλλοδαπούς στο πλαίσιο της εφαρμογής των διατάξεων της Σύμβασης μεταξύ των κρατών μελών των Ευρωπαϊκών Κοινοτήτων για τη διέλευση των εξωτερικών τους συνόρων, εφεξής καλούμενης Σύμβαση εξωτερικών συνόρων[semigr ]

>Κείμενο μετά την ψηφοφορία στο ΕΚ>

Εισαγωγή

Πρώτο άρθρο

1. Τα κράτη μέλη της Ευρωπαϊκής Ένωσης και η Επιτροπή δημιουργούν και συντηρούν ένα κοινό σύστημα πληροφόρησης καλούμενο εφεξής Ευρωπαϊκό Σύστημα Πληροφόρησης, αποτελούμενο από ένα εθνικό τμήμα το οποίο καταρτίζεται και συντηρείται σε καθένα από τα κράτη μέλη, και από μια χωριστή υπηρεσία τεχνικής υποστήριξης. Το Ευρωπαϊκό Σύστημα Πληροφόρησης επιτρέπει στις αρχές που ορίζονται από τα κράτη μέλη να έχουν, μέσω μιας αυτοματοποιημένης διαδικασίας αναζήτησης, πρόσβαση σε σημάνσεις για πρόσωπα και αντικείμενα με σκοπό τη διενέργεια ελέγχων στα σύνορα και άλλων αστυνομικών και τελωνειακών ελέγχων στο έδαφος εκάστου κράτους μέλους σύμφωνα με την εθνική νομοθεσία και αποκλειστικά και μόνο για την κατηγορία πληροφοριών που αναφέρονται στο άρθρο 5 του παρόντος κανονισμού για το σκοπό της έκδοσης θεωρήσεων, της έκδοσης αδειών διαμονής και της διεκπεραίωσης των διοικητικών θεμάτων που αφορούν τους αλλοδαπούς στο πλαίσιο της εφαρμογής των διατάξεων του κανονισμού μεταξύ των κρατών μελών των Ευρωπαϊκών Κοινοτήτων για τη διέλευση των εξωτερικών τους συνόρων, εφεξής καλούμενου κανονισμού εξωτερικών συνόρων[semigr ]

>Κείμενο μετά την ψηφοφορία στο ΕΚ>

(Η ανωτέρω τροποποίηση αφορά τον όρο «Σύμβαση» ο οποίος αντικαθίσταται παντού από τον όρο «κανονισμός»)

(Τροπολογία 5)

Κεφάλαιο 1, πρώτο άρθρο, παράγραφος 3

>Αρχικό κείμενο>

3. Τα κράτη μέλη δημιουργούν και συντηρούν από κοινού την υπηρεσία τεχνικής υποστήριξης του Ευρωπαϊκού Συστήματος Πληροφόρησης, και φέρουν από κοινού τη σχετική ευθύνη. Υπεύθυνη για την υπηρεσία είναι η Γαλλική Δημοκρατία: η υπηρεσία τεχνικής υποστήριξης βρίσκεται στο Στρασβούργο. Η υπηρεσία αυτή αποτελείται από ένα αρχείο δεδομένων το οποίο χρησιμοποιείται για να εξασφαλίζεται ότι τα αρχεία δεδομένων των εθνικών τμημάτων είναι πανομοιότυπα βάσει του συστήματος διαβίβασης στοιχείων με άμεση επικοινωνία. Το αρχείο δεδομένων της υπηρεσίας τεχνικής υποστήριξης περιλαμβάνει σημάνσεις για πρόσωπα και αντικείμενα που ενδιαφέρουν όλα τα κράτη μέλη. Το αρχείο αυτό δεν περιλαμβάνει άλλα δεδομένα από αυτά που αναφέρονται στην παρούσα παράγραφο και στο άρθρο 19.

>Κείμενο μετά την ψηφοφορία στο ΕΚ>

3. Η Επιτροπή δημιουργεί, συντηρεί και είναι υπεύθυνη στο πλαίσιο των αρμοδιοτήτων της για την υπηρεσία τεχνικής υποστήριξης του Ευρωπαϊκού Συστήματος Πληροφόρησης. Για την υπηρεσία αυτή η Γαλλική Δημοκρατία ασκεί τις αναγκαίες δραστηριότητες υπό την ευθύνη της Επιτροπής[semigr ] η υπηρεσία τεχνικής υποστήριξης βρίσκεται στο Στρασβούργο. Η υπηρεσία αυτή αποτελείται από ένα αρχείο δεδομένων το οποίο χρησιμοποιείται για να εξασφαλίζεται ότι τα αρχεία δεδομένων των εθνικών τμημάτων είναι πανομοιότυπα βάσει του συστήματος διαβίβασης στοιχείων με άμεση επικοινωνία. Το αρχείο δεδομένων της υπηρεσίας τεχνικής υποστήριξης περιλαμβάνει σημάνσεις για πρόσωπα και αντικείμενα που ενδιαφέρουν όλα τα κράτη μέλη. Το αρχείο αυτό δεν περιλαμβάνει άλλα δεδομένα από αυτά που αναφέρονται στην παρούσα παράγραφο και στο άρθρο 19.

(Τροπολογία 6)

Κεφάλαιο 1, άρθρο 1α (νέο)

>Κείμενο μετά την ψηφοφορία στο ΕΚ>

Στόχος

Άρθρο 1α

1. Το Ευρωπαϊκό Σύστημα Πληροφόρησης είναι ένα σύστημα που κατάρχήν εφοδιάζει τις τελωνειακές, αστυνομικές και δικαστικές αρχές με στοιχεία όσον αφορά ποινικά αδικήματα και απειλές κατά της δημόσιας τάξης που είναι τόσο σοβαρά ώστε στην Κοινότητα, όπου η ελεύθερη κυκλοφορία των προσώπων είναι δυνατή,:

>Κείμενο μετά την ψηφοφορία στο ΕΚ>

α) η ενημέρωση των αστυνομικών και δικαστικών αρχών άλλων κρατών μελών να μπορεί να είναι χρήσιμη,

>Κείμενο μετά την ψηφοφορία στο ΕΚ>

β) με βάση τα ανωτέρω στοιχεία ένα κράτος μέλος να μπορεί να προβεί σε σύλληψη ή έκδοση των κακοποιών,

>Κείμενο μετά την ψηφοφορία στο ΕΚ>

γ) η διασυνοριακή συνεργασία να είναι απαραίτητη υπό αυτή ή την άλλη μορφή.

>Κείμενο μετά την ψηφοφορία στο ΕΚ>

Το Ευρωπαϊκό Σύστημα Πληροφορήσης δεν μπορεί να περιέχει, σε καμία περίπτωση, πληροφορίες η σημασία των οποίων δεν υπερβαίνει το τοπικό ή εθνικό επίπεδο.

>Κείμενο μετά την ψηφοφορία στο ΕΚ>

2. Παράλληλα, το Ευρωπαϊκό Σύστημα Πληροφόρησης μπορεί να διαδραματίζει ρόλο:

>Κείμενο μετά την ψηφοφορία στο ΕΚ>

α) όσον αφορά την κοινοτική πολιτική στα θέματα ασύλου,

>Κείμενο μετά την ψηφοφορία στο ΕΚ>

β) όσον αφορά την πολιτική στον τομέα της θεώρησης διαβατηρίων

>Κείμενο μετά την ψηφοφορία στο ΕΚ>

γ) όσον αφορά τη διαπίστωση του εάν εξαφανισθέν άτομο εξακολουθεί να βρίσκεται εν ζωή

(Τροπολογία 7)

Κεφάλαιο 1, άρθρο 1β (νέο)

>Κείμενο μετά την ψηφοφορία στο ΕΚ>

Άρθρο 1β

Σε κάθε παροχή προσωπικών στοιχείων μέσω του Ευρωπαϊκού Συστήματος Πληροφόρησης, οι λόγοι της καταχώρησης των εν λόγω στοιχείων και της κατηγορίας τους πρέπει να εμφανίζονται σαφώς στην οθόνη.

(Τροπολογία 8)

Κεφάλαιο 2, άρθρο 2

>Αρχικό κείμενο>

4. Σκοπός του Ευρωπαϊκού Συστήματος Πληροφόρησης θα είναι να διατηρηθεί η δημόσια τάξη και ασφάλεια, συμπεριλαμβανομένης της ασφάλειας του κράτους, και να επιτραπεί η λειτουργία της Σύμβασης εξωτερικών συνόρων, ιδίως με σκοπό να διευκολυνθεί η εφαρμογή της αρχής της ελεύθερης κυκλοφορίας των προσώπων, σύμφωνα με τη Συνθήκη για την Ίδρυση της Ευρωπαϊκής Ένωσης, με τη χρησιμοποίηση των πληροφοριών που διαβιβάζονται από το σύστημα.

>Κείμενο μετά την ψηφοφορία στο ΕΚ>

4. Σκοπός του Ευρωπαϊκού Συστήματος Πληροφόρησης θα είναι, τόσο στο εσωτερικό της ΕΚ όσο και στα εξωτερικά σύνορα και χωρίς απώλεια της ασφάλειας, να επιτραπεί η λειτουργία του κανονισμού εξωτερικών συνόρων, ιδίως με σκοπό να διευκολυνθεί η εφαρμογή της αρχής της ελεύθερης κυκλοφορίας των προσώπων, σύμφωνα με τη Συνθήκη για την Ίδρυση της Ευρωπαϊκής Ένωσης, με τη χρησιμοποίηση των πληροφοριών που διαβιβάζονται από το σύστημα.

(Τροπολογία 9)

Κεφάλαιο 2, άρθρο 3, παράγραφος 4

>Αρχικό κείμενο>

4. Εφόσον κάποιο από τα κράτη μέλη εκτιμά ότι μία σήμανση, σύμφωνα με τα άρθρα 4, 6 ή 8, δεν είναι σύμφωνη με την εθνική του νομοθεσία, τις διεθνείς υποχρεώσεις του ή τα ζωτικά εθνικά του συμφέροντα, μπορεί εκ των υστέρων να προσθέσει σε αυτήν, στα αρχεία του εθνικού του τμήματος του Ευρωπαϊκού Συστήματος Πληροφόρησης, μία σημείωση στην οποία να αναφέρεται ότι η ενδεδειγμένη ενέργεια δεν μπορεί να αναληφθεί στο έδαφός του σε σχέση προς το λόγο της σήμανσης. Στις περιπτώσεις αυτές οφείλει να συνεννοείται με όλα τα κράτη μέλη. Αν το κράτος μέλος που προέβη στη σήμανση δεν την αποσύρει, τότε αυτή διατηρείται σε πλήρη εφαρμογή για τα λοιπά κράτη μέλη.

>Κείμενο μετά την ψηφοφορία στο ΕΚ>

4. Εφόσον κάποιο από τα κράτη μέλη εκτιμά ότι μία σήμανση, σύμφωνα με τα άρθρα 4, 6 ή 8, δεν είναι σύμφωνη με την εθνική του νομοθεσία, τις διεθνείς υποχρεώσεις του ή τα ζωτικά εθνικά του συμφέροντα, μπορεί εκ των υστέρων να προσθέσει σε αυτήν, στα αρχεία του εθνικού του τμήματος του Ευρωπαϊκού Συστήματος Πληροφόρησης, μία σημείωση στην οποία να αναφέρεται ότι η ενδεδειγμένη ενέργεια δεν μπορεί να αναληφθεί στο έδαφός του σε σχέση προς το λόγο της σήμανσης. Στις περιπτώσεις αυτές οφείλει να συνεννοείται με όλα τα κράτη μέλη και την Επιτροπή. Αν το κράτος μέλος που προέβη στη σήμανση δεν την αποσύρει, τότε αυτή διατηρείται σε πλήρη εφαρμογή για τα λοιπά κράτη μέλη.

(Τροπολογία 10)

Κεφάλαιο 2, άρθρο 4, παράγραφος 1

>Αρχικό κείμενο>

1. Τα στοιχεία των προσώπων που καταζητούνται προκειμένου να συλληφθούν και να εκδοθούν ενσωματώνονται στην αίτηση της αρμόδιας αρχής του αιτούντος κράτους μέλους.

>Κείμενο μετά την ψηφοφορία στο ΕΚ>

1. Τα στοιχεία των προσώπων που καταζητούνται προκειμένου να συλληφθούν και να εκδοθούν ενσωματώνονται στην αίτηση της αρμόδιας αρχής του αιτούντος κράτους μέλους. Η σήμανση αυτή είναι δυνατή μόνον όταν προς σκοπό αυτό ευδοκιμούν οι αναγκαίες συνθήκες για τη σύλληψη στο οικείον κράτος και έχουν εκπληρωθεί οι αναγκαίες διατυπώσεις.

(Τροπολογία 11)

Κεφάλαιο 2, άρθρο 8, παράγραφος 2

>Αρχικό κείμενο>

2. Μία τέτοια σήμανση μπορεί να πραγματοποιείται για την καταστολή ποινικών αδικημάτων και την πρόληψη απειλών κατά της δημόσιας ασφάλειας:

α) στις περιπτώσεις που υπάρχουν πραγματικές ενδείξεις που δημιουργούν υπόνοιες ότι το συγκεκριμένο πρόσωπο προτίθεται να διαπράξει ή διαπράττει πολυάριθμες και εξαιρετικά σοβαρές αξιόποινες πράξεις, ή

>Κείμενο μετά την ψηφοφορία στο ΕΚ>

2. Μία τέτοια σήμανση μπορεί να πραγματοποιείται για την τήρηση της δημόσιας τάξης, την καταστολή ποινικών αδικημάτων και την πρόληψη απειλών κατά της δημόσιας ασφάλειας στις περιπτώσεις που υπάρχουν πραγματικές αξιόπιστες ενδείξεις που δημιουργούν υπόνοιες ότι το συγκεκριμένο πρόσωπο προτίθεται να διαπράξει ή διαπράττει σοβαρές αξιόποινες πράξεις, ή ενέχεται σε αυτές.

>Αρχικό κείμενο>

β) στις περιπτώσεις που η συνολική εκτίμηση για το συγκεκριμένο πρόσωπο, ειδικότερα δε με βάση τις αξιόποινες πράξεις τις οποίες έχει ήδη διαπράξει, εγείρει την υπόνοια ότι θα διαπράξει και στο μέλλον εξαιρετικά σοβαρές αξιόποινες πράξεις.

(Τροπολογία 12)

Κεφάλαιο 2, άρθρο 9, παράγραφος 4

>Αρχικό κείμενο>

4. Εκτός από αυτές τις κατηγορίες αντικειμένων, άλλες κατηγορίες κλαπέντων, υπεξαιρεθέντων ή απωλεσθέντων αντικειμένων μπορούν να εισαχθούν στο Ευρωπαϊκό Σύστημα Πληροφόρησης εφόσον συμφωνεί σχετικά η εκτελεστική επιτροπή. Η απόφαση αυτή πρέπει να καλύπτει και την περίοδο κατά την οποία διατηρούνται πληροφορίες για τα δεδομένα όπως ορίζεται στο άρθρο 18 της παρούσας σύμβασης.

>Κείμενο μετά την ψηφοφορία στο ΕΚ>

4. Εκτός από αυτές τις κατηγορίες αντικειμένων, άλλες κατηγορίες κλαπέντων, υπεξαιρεθέντων ή απωλεσθέντων αντικειμένων, προϊόντων παραποίησης/απομίμησης μπορούν να εισαχθούν στο Ευρωπαϊκό Σύστημα Πληροφόρησης εφόσον συμφωνεί σχετικά η εκτελεστική επιτροπή. Η απόφαση αυτή πρέπει να καλύπτει και την περίοδο κατά την οποία διατηρούνται πληροφορίες για τα δεδομένα όπως ορίζεται στο άρθρο 18 του παρόντος κανονισμού.

(Τροπολογία 13)

Κεφάλαιο 3, άρθρο 10, παράγραφοι 2α και 2β (νέες)

>Κείμενο μετά την ψηφοφορία στο ΕΚ>

2α. Η Επιτροπή επιτρέπεται να λάμβάνει γνώση γενικών στοιχείων, π.χ. αριθμός σημάνσεων, κατηγορίες, λόγοι σήμανσης κλπ. μόνον στο βαθμό που είναι απαραίτητη η λειτουργία του συστήματος. Για την εξέταση καταγγελιών η Επιτροπή μπορεί να ζητήσει τα στοιχεία που αφορούν τη σχετική καταγγελία. Ο αριθμός υπαλλήλων της Επιτροπής που έχουν για το σκοπό αυτό πρόσβαση στο σύστημα είναι κατά το δυνατόν περιορισμένος.

(Τροπολογία 14)

Κεφάλαιο 3, άρθρο 10, παράγραφος 4

>Αρχικό κείμενο>

4. Κάθε κράτος μέλος κοινοποιεί στην εκτελεστική επιτροπή κατάλογο των αρμόδιων αρχών, στις οποίες παρέχεται το δικαίωμα απευθείας έρευνας των στοιχείων που έχουν εισαχθεί στο Ευρωπαϊκό Σύστημα Πληροφόρησης. Στον κατάλογο αυτό αναφέρονται επίσης τα στοιχεία που μπορεί να ερευνά κάθε αρχή, και ο σκοπός για τον οποίο επιτρέπεται η έρευνα.

>Κείμενο μετά την ψηφοφορία στο ΕΚ>

4. Κάθε κράτος μέλος κοινοποιεί στην Επιτροπή κατάλογο των αρμόδιων τελωνειακών, αστυνομικών και δικαστικών αρχών, στις οποίες παρέχεται το δικαίωμα απευθείας έρευνας των στοιχείων που έχουν εισαχθεί στο Ευρωπαϊκό Σύστημα Πληροφόρησης. Στον κατάλογο αυτό αναφέρονται επίσης τα στοιχεία που μπορεί να ερευνά κάθε αρχή, και ο σκοπός για τον οποίο επιτρέπεται η έρευνα.

(Τροπολογία 15)

Κεφάλαιο 3, άρθρο 17, παράγραφος 1

>Αρχικό κείμενο>

1. Τα δεδομένα προσωπικού χαρακτήρα που έχουν εισαχθεί στο Ευρωπαϊκό Σύστημα Πληροφόρησης βάσει των άρθρων 4 έως 8 διατηρούνται μόνο για το χρονικό διάστημα που είναι απαραίτητο για τους σκοπούς για τους οποίους συγκεντρώθηκαν. Τρία χρόνια το αργότερο μετά την εισαγωγή τους, το κράτος μέλος που προέβη στη σήμανση εξετάζει αν είναι αναγκαία η διατήρησή τους. Για τις σημάνσεις που προβλέπονται στο άρθρο 8 η προθεσμία αυτή είναι ένας χρόνος.

>Κείμενο μετά την ψηφοφορία στο ΕΚ>

1. Τα δεδομένα προσωπικού χαρακτήρα που έχουν εισαχθεί στο Ευρωπαϊκό Σύστημα Πληροφόρησης βάσει των άρθρων 4 έως 8 διατηρούνται μόνο για το χρονικό διάστημα που είναι απαραίτητο για τους σκοπούς για τους οποίους συγκεντρώθηκαν. Ένα χρόνο το αργότερο μετά την εισαγωγή τους, το κράτος μέλος που προέβη στη σήμανση εξετάζει αν είναι αναγκαία η διατήρησή τους.

(Τροπολογία 16)

Κεφάλαιο 3, άρθρο 20, παράγραφος 1

>Αρχικό κείμενο>

1. Το δικαίωμα κάθε προσώπου να έχει πρόσβαση στα δεδομένα που το αφορούν και τα οποία έχουν εισαχθεί στο Ευρωπαϊκό Σύστημα Πληροφόρησης ασκείται σύμφωνα με το δίκαιο του κράτους μέλους ενώπιον του οποίου γίνεται επίκληση του δικαιώματος. Εφόσον προβλέπεται από το εθνικό δίκαιο, η εθνική αρχή ελέγχου που ορίζεται στο άρθρο 31 αποφασίζει εάν θα του γνωστοποιηθούν πληροφορίες και με ποιά διαδικασία. Ένα κράτος μέλος που δεν έχει προβεί στη σήμανση δεν μπορεί να κοινοποιήσει πληροφορίες που αφορούν αυτά τα δεδομένα, εκτός αν έχει δώσει προηγουμένως στο κράτος μέλος που προέβη στη σήμανση την ευκαιρία να γνωστοποιήσει τη θέση του.

>Κείμενο μετά την ψηφοφορία στο ΕΚ>

1. Το δικαίωμα κάθε προσώπου να έχει πρόσβαση στα δεδομένα που το αφορούν και τα οποία έχουν εισαχθεί στο Ευρωπαϊκό Σύστημα Πληροφόρησης ασκείται σύμφωνα με το δίκαιο του κράτους μέλους ενώπιον του οποίου γίνεται επίκληση του δικαιώματος. Εφόσον προβλέπεται από το εθνικό δίκαιο, η εθνική αρχή ελέγχου που ορίζεται στο άρθρο 31 αποφασίζει εάν θα του γνωστοποιηθούν πληροφορίες και με ποιά διαδικασία. Ένα κράτος μέλος που δεν έχει προβεί στη σήμανση διαβιβάζει την αίτηση αυτή, μέσω της Επιτροπής, στο κράτος μέλος που έχει προβεί στη σήμανση.

(Τροπολογία 17)

Κεφάλαιο 3, άρθρο 20, παράγραφος 2

>Αρχικό κείμενο>

2. Η κοινοποίηση της πληροφορίας προς το ενδιαφερόμενο πρόσωπο απορρίπτεται εάν μπορεί να παραβλάψει την εκτέλεση του νομίμου καθήκοντος που ανατίθεται με τη σήμανση ή για την προστασία των δικαιωμάτων των ελευθεριών άλλου προσώπου. Απορρίπτεται σε κάθε περίπτωση κατά τη διάρκεια της περιόδου σήμανσης εάν έχει σκοπό τη διακριτική παρακολούθηση η οποία αναφέρεται στο άρθρο 8 της παρούσας σύμβασης.

>Κείμενο μετά την ψηφοφορία στο ΕΚ>

2. Η κοινοποίηση της πληροφορίας προς το ενδιαφερόμενο πρόσωπο απορρίπτεται εάν μπορεί να παραβλέψει την εκτέλεση του νομίμου καθήκοντος που ανατίθεται με τη σήμανση ή για την προστασία των δικαιωμάτων των ελευθεριών άλλου προσώπου. Η κανονική απόδειξη κοινοποιείται στον ενδιαφερόμενο εντός δύο μηνών αιτιολογημένη[semigr ] σε περίπτωση σήμανσης με σκοπό τη διακριτική παρακολούθηση η απόδειξη κοινοποιείται εντός δύο μηνών και ακολουθεί η αιτιολόγηση εντός δέκα μηνών.

(Τροπολογία 18)

Κεφάλαιο 3, άρθρο 22, παράγραφοι 2α και 2β (νέες)

>Κείμενο μετά την ψηφοφορία στο ΕΚ>

2α. Η προσφυγή στον εθνικό δικαστή ή στην εθνική αρχή δεν αναιρεί με κανένα τρόπο τη δυνατότητα προσφυγής στο δικαστήριο πρώτου βαθμού ή στο Δικαστήριο των Ευρωπαϊκών Κοινοτήτων, καθώς και τη δυνατότητα υποβολής προδικαστικων ερωτήσεων στο Δικαστήριο των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

2β. Αποφάσεις του Δικαστηρίου πρώτου βαθμού ή του Δικαστηρίου των Ευρωπαϊκών Κοινοτήτων δίδουν την ευκαιρία στα κράτη μέλη και στην Επιτροπή να επιφέρουν τροποποιήσεις, κατά την εφαρμογή του παρόντος κανονισμού, οι οποίες ενδεχομένως υπαγορεύονται από την εν λόγω νομολογία.

(Τροπολογία 19)

Κεφάλαιο 3, άρθρο 25, παράγραφος 1, σημεία α) και β)

>Αρχικό κείμενο>

α) τα δεδομένα μπορούν να χρησιμοποιηθούν από το κράτος μέλος που είναι ο αποδέκτης τους μόνον για τους σκοπούς για τους οποίους η παρούσα σύμβαση προβλέπει διαβίβαση τέτοιων δεδομένων. Η χρησιμοποίηση τέτοιων δεδομένων για άλλους σκοπούς είναι δυνατή μόνον κατόπιν προηγουμένης αδείας του κράτους μέλους που διαβιβάζει τα δεδομένα και τηρουμένης της νομοθεσίας του κράτους μέλους που είναι αποδέκτης τους. Η άδεια μπορεί να χορηγηθεί, εφόσον η εθνική νομοθεσία του κράτους μέλους που διαβιβάζει τα δεδομένα το επιτρέπει[semigr ]

>Κείμενο μετά την ψηφοφορία στο ΕΚ>

α) τα δεδομένα μπορούν να χρησιμοποιηθούν από το κράτος μέλος που είναι ο αποδέκτης τους μόνον για τους σκοπούς για τους οποίους ο παρών κανονισμός προβλέπει διαβίβαση τέτοιων δεδομένων[semigr ]

>Αρχικό κείμενο>

β) τα δεδομένα μπορούν να χρησιμοποιηθούν μόνον από τις δικαστικές αρχές, τις υπηρεσίες και τις αρχές που ασκούν καθήκοντα ή εκπληρούν λειτούργημα στο πλαίσιο των σκοπών που αναφέρονται στην περίπτωση α)[semigr ]

>Κείμενο μετά την ψηφοφορία στο ΕΚ>

β) τα δεδομένα μπορούν να χρησιμοποιηθούν μόνον από τις δικαστικές αρχές, τις υπηρεσίες και τις αρχές που αναφέρονται στο άρθρο 10[semigr ]

(Τροπολογία 20)

Κεφάλαιο 3, άρθρο 28, παράγραφος 2

>Αρχικό κείμενο>

2. Κάθε κράτος οφείλει να λάβει ειδικά μέτρα προκειμένου να κατοχυρώσει την ασφάλεια των δεδομένων κατά τη διαβίβασή τους σε υπηρεσίες ευρισκόμενες εκτός του εδάφους των κρατών μελών. Τα μέτρα αυτά κοινοποιούνται στην κοινή αρχή ελέγχου που αναφέρεται στο άρθρο 32.

>Κείμενο μετά την ψηφοφορία στο ΕΚ>

2. Κάθε κράτος μέλος οφείλει να λάβει ειδικά μέτρα προκειμένου να κατοχυρώσει την ασφάλεια των δεδομένων κατά τη διαβίβασή τους σε υπηρεσίες τους ευρισκόμενες εκτός του εδάφους των κρατών μελών. Τα μέτρα αυτά κοινοποιούνται στην κοινή αρχή ελέγχου που αναφέρεται στο άρθρο 32.

(Τροπολογία 21)

Κεφάλαιο 4, άρθρο 29

>Αρχικό κείμενο>

1. Τα υψηλά συμβαλλόμενα μέρη τα οποία συνέρχονται στο πλαίσιο του Συμβουλίου λαμβάνουν τα αναγκαία μέτρα διαχείρισης, ελέγχου, επίβλεψης και γενικής εφαρμογής της σύμβασης.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

2. Ενεργούν χωρίς να θίγονται οι εξουσίες της αρχής που αναφέρεται στο άρθρο 32, παράγραφος 1.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

3. Οι αποφάσεις λαμβάνονται ομόφωνα από τα υψηλά συμβαλλόμενα μέρη.

>Κείμενο μετά την ψηφοφορία στο ΕΚ>

Διαγράφεται

(Τροπολογία 22)

Κεφάλαιο 4, άρθρο 30, παράγραφος 6

>Αρχικό κείμενο>

6. Τα κράτη μέλη αλληλοενημερώνονται μέσω του θεματοφύλακα, σχετικά με τις αρχές που αναφέρονται στις παραγράφους 1 και 4.

>Κείμενο μετά την ψηφοφορία στο ΕΚ>

6. Τα κράτη μέλη ανακοινώνουν στην Επιτροπή τις αρχές που αναφέρονται στις παραγράφους 1 και 4. Η Επιτροπή μεριμνά για τη δημοσίευση των δεδομένων αυτών στην Επίσημη Εφημερίδα.

(Τροπολογία 23)

Κεφάλαιο 4, άρθρο 31, παράγραφος 2

>Αρχικό κείμενο>

2. Κάθε πρόσωπο έχει το δικαίωμα να ζητήσει από τις εθνικές αρχές ελέγχου να εξετάσουν τα δεδομένα που το αφορούν και τα οποία είναι καταχωρημένα στο Ευρωπαϊκό Σύστημα Πληροφόρησης, όπως επίσης και στη γενομένη χρήση αυτών των δεδομένων. Το δικαίωμα αυτό διέπεται από το εθνικό δίκαιο του κράτους μέλους προς το οποίο απευθύνεται η αίτηση. Αν τα δεδομένα καταχωρήθηκαν από άλλο κράτος μέλος, ο έλεγχος πραγματοποιείται σε στενό συντονισμό με την αρχή ελέγχου του εν λόγω κράτους μέλους.

>Κείμενο μετά την ψηφοφορία στο ΕΚ>

2. Κάθε πρόσωπο έχει το δικαίωμα να ζητήσει από τις εθνικές αρχές ελέγχου να εξετάσουν τα δεδομένα που το αφορούν και τα οποία είναι καταχωρημένα στο Ευρωπαϊκό Σύστημα Πληροφόρησης, όπως επίσης και στη γενομένη χρήση αυτών των δεδομένων. Το δικαίωμα αυτό διέπεται από το εθνικό δίκαιο του κράτους μέλους προς το οποίο απευθύνεται η αίτηση. Αν τα δεδομένα καταχωρήθηκαν από άλλο κράτος μέλος, η αίτηση μεταβιβάζεται μέσω της Επιτροπής στην αρχή ελέγχου του κράτους μέλους που διαθέτει τα δεδομένα. Απάντηση στην αίτηση δίδεται εντός δύο μηνών.

(Τροπολογία 24)

Κεφάλαιο 4, άρθρο 32, παράγραφος 1, πρώτο εδάφιο

>Αρχικό κείμενο>

1. Δημιουργείται κοινή αρχή ελέγχου, επιφορτισμένη με τον έλεγχο της υπηρεσίας τεχνικής υποστήριξης του Ευρωπαϊκού Συστήματος Πληροφόρησης. Η αρχή αυτή απαρτίζεται από δύο κατ' ανώτατο όριο αντιπροσώπους κάθε εθνικής αρχής ελέγχου. Κάθε αντιπροσωπεία έχει μία ψήφο.

>Κείμενο μετά την ψηφοφορία στο ΕΚ>

1. Δημιουργείται κοινή αρχή ελέγχου, επιφορτισμένη με τη χρήση και τη λειτουργία του Ευρωπαϊκού Συστήματος Πληροφόρησης. Η αρχή αυτή απαρτίζεται από δύο κατ' ανώτατο όριο αντιπροσώπους κάθε εθνικής αρχής ελέγχου και της Επιτροπής. Την προεδρία αναλαμβάνει η Επιτροπή. Κάθε αντιπροσωπεία έχει μία ψήφο. Σε περίπτωση ισοψηφίας η ψήφος της Επιτροπής παίζει αποφασιστικό ρόλο.

(Τροπολογία 25)

Κεφάλαιο 4, άρθρο 32, παράγραφος 2

>Αρχικό κείμενο>

2. Όσον αφορά την υπηρεσία τεχνικής υποστήριξης, η κοινή αρχή ελέγχου έχει ως αποστολή να επαληθεύει την ορθή εκτέλεση των διατάξεων της παρούσας σύμβασης. Για το σκοπό αυτό έχει πρόσβαση στην υπηρεσία τεχνικής υποστήριξης.

>Κείμενο μετά την ψηφοφορία στο ΕΚ>

2. Με επιφύλαξη των αρμοδιοτήτων της Επιτροπής, η κοινή αρχή ελέγχου έχει ως αποστολή να επαληθεύει την ορθή εκτέλεση των διατάξεων του παρόντος κανονισμού. Για το σκοπό αυτό έχει πρόσβαση στην υπηρεσία τεχνικής υποστήριξης.

(Τροπολογία 26)

Κεφάλαιο 4, άρθρο 32, παράγραφος 4

>Αρχικό κείμενο>

4. Οι εκθέσεις της κοινής αρχής ελέγχου διαβιβάζονται στις αρχές προς τις οποίες οι εθνικές αρχές ελέγχου υποβάλλουν τις εκθέσεις τους.

>Κείμενο μετά την ψηφοφορία στο ΕΚ>

4. Οι εκθέσεις της κοινής αρχής ελέγχου διαβιβάζονται στην Επιτροπή, στο Συμβούλιο, στο Ευρωπαϊκό Κοινοβούλιο και στις αρχές προς τις οποίες οι εθνικές αρχές ελέγχου υποβάλλουν τις εκθέσεις τους.

(Τροπολογία 27)

Κεφάλαιο 5, άρθρο 33

>Αρχικό κείμενο>

1. Τα έξοδα εγκατάστασης και χρήσης της υπηρεσίας τεχνικής υποστήριξης που προβλέπεται στο άρθρο 1, παράγραφος 3, συμπεριλαμβανομένου του κόστους των μέσων επικοινωνίας μεταξύ των εθνικών τμημάτων του Ευρωπαϊκού Συστήματος Πληροφόρησης και της υπηρεσίας τεχνικής υποστήριξης, αναλαμβάνονται από κοινού με τα κράτη μέλη. Το μερίδιο που αναλογεί σε κάθε κράτος μέλος καθορίζεται σύμφωνα με την αναλογία του ακαθάριστου εθνικού του προϊόντος προς το συνολικό άθροισμα των ακαθάριστων εθνικών προϊόντων των κρατών μελών κατά το έτος το οποίο προηγείται του έτους κατά το οποίο δημιουργούνται τα έξοδα. Για τους σκοπούς του παρόντος άρθρου, η έκφραση «ακαθάριστο εθνικό προϊόν» καθορίζεται σύμφωνα με την οδηγία 89/130/ΕΟΚ της 13ης Φεβρουαρίου 1989 ή οιαδήποτε άλλη πράξη κοινοτικού δικαίου η οποία την τροποποιεί ή την αντικαθιστά.

>Κείμενο μετά την ψηφοφορία στο ΕΚ>

1. Τα έξοδα εγκατάστασης και χρήσης της υπηρεσίας τεχνικής υποστήριξης που προβλέπεται στο άρθρο 1, παράγραφος 3, συμπεριλαμβανομένου του κόστους των μέσων επικοινωνίας μεταξύ των εθνικών τμημάτων του Ευρωπαϊκού Συστήματος Πληροφόρησης και της υπηρεσίας τεχνικής υποστήριξης, αναλαμβάνονται από τον προϋπολογισμό της Ευρωπαϊκής Κοινότητας.

>Αρχικό κείμενο>

2. Τα έξοδα εγκατάστασης και χρήσης του εθνικού τμήματος το Ευρωπαϊκού Συστήματος Πληροφόρησης αναλαμβάνονται από κάθε κράτος μεμονωμένα.

>Κείμενο μετά την ψηφοφορία στο ΕΚ>

2. Τα έξοδα εγκατάστασης και χρήσης του εθνικού τμήματος αναλαμβάνονται από κάθε κράτος μεμονωμένα.

(Τροπολογία 28)

Κεφάλαιο 5, άρθρο 35

>Αρχικό κείμενο>

Η παρούσα σύμβαση δεν μπορεί να αποτελέσει το αντικείμενο επιφυλάξεων, εκτός από αυτές που αναφέρονται στο άρθρο 4, παράγραφος 8.

>Κείμενο μετά την ψηφοφορία στο ΕΚ>

Κατά το τρίτο έτος μετά την εφαρμογή του παρόντος κανονισμού η Επιτροπή υποβάλει στο Ευρωπαϊκό Κοινοβούλιο και στο Συμβούλιο έκθεση σχετικά με την υλοποίηση του Ευρωπαϊκού Συστήματος Πληροφόρησης, καθώς και προτάσεις για προσαρμογή ή διεύρυνση των καθηκόντων του Ευρωπαϊκού Συστήματος Πληροφόρησης, κυρίως υπό το φως της ανάπτυξης των αρμοδιοτήτων της Κοινότητας.

(Τροπολογία 29)

Κεφάλαιο 6, άρθρο 36

>Αρχικό κείμενο>

1. Η παρούσα σύμβαση πρέπει να εγκριθεί από τα κράτη μέλη σύμφωνα με τους αντίστοιχους συνταγματικούς τους κανόνες.

>Κείμενο μετά την ψηφοφορία στο ΕΚ>

Ο παρών κανονισμός τίθεται σε εφαρμογή ένα έτος μετά τη δημοσίευση στην Επίσημη Εφημερίδα. Ο παρών κανονισμός είναι δεσμευτικός σε όλα τα επί μέρους τμήματά του και είναι άμεσα εφαρμόσιμος σε κάθε κράτος μέλος.

>Αρχικό κείμενο>

2. Τα κράτη μέλη κοινοποιούν στο θεματοφύλακα την ολοκλήρωση των διατυπώσεων που επιβάλλουν οι αντίστοιχοι συνταγματικοί τους κανόνες για την έγκριση της παρούσας σύμβασης.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

3. Η παρούσα σύμβαση αρχίζει την πρώτη μέρα του επόμενου μήνα, μετά την πάροδο προθεσμίας δύο μηνών η οποία αρχίζει να τρέχει από τη στιγμή που θα προβεί στην κοινοποίηση της παραγράφου 2, και το τελευταίο κράτος που είναι μέλος της Ευρωπαϊκής Ένωσης κατά την ημέρα κατά την οποία το Συμβούλιο εκδίδει την πράξη για τη θέσπιση της παρούσας σύμβασης.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

4. Οι διατάξεις της παρούσας σύμβασης θα τεθούν σε εφαρμογή τέσσερις μήνες μετά την ημερομηνία έναρξης ισχύος της και το νωρίτερο ταυτόχρονα με την έναρξη ισχύος της σύμβασης για τη διέλευση των εξωτερικών συνόρων των κρατών μελών της Ευρωπαϊκής Ένωσης από πρόσωπα.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

5. Ωστόσο, εάν τα Υψηλά Συμβαλλόμενα Μέρη συνερχόμενα στα πλαίσια του Συμβουλίου διαπιστώσουν ότι το Ευρωπαϊκό Σύστημα Πληροφόρησης δεν μπορεί να είναι έτοιμο προς λειτουργία και προσιτό σε όλα τα κράτη μέλη κατά την προβλεπόμενη ημερομηνία, καθορίζουν ομόφωνα μεταγενέστερη ημερομηνία για την εφαρμογή της παρούσας σύμβασης.

>Κείμενο μετά την ψηφοφορία στο ΕΚ>

Διαγράφεται

(Τροπολογία 30)

Κεφάλαιο 6, άρθρο 37

>Αρχικό κείμενο>

Άρθρο 37

1. Στην παρούσα σύμβαση μπορεί να προσχωρήσει κάθε κράτος που γίνεται μέλος της Ευρωπαϊκής Ένωσης.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

2. Το κείμενο της σύμβασης στη γλώσσα του κράτους που προσχωρεί καταρτίζεται από το Συμβούλιο της Ευρωπαϊκής Ένωσης και είναι αυθεντικό.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

3. Οι πράξεις προσχώρησης κατατίθενται στο θεματοφύλακα.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

4. Η παρούσα σύμβαση αρχίζει να ισχύει έναντι του κράτους μέλους που προσχωρεί την πρώτη μέρα του επόμενου μετά την πάροδο προθεσμία τεσσάρων μηνών από την ημέρα που κατατίθεται η πράξη προσχώρησης ή από την ημέρα που αρχίζει να ισχύει η σύμβαση, εάν δεν έχει αρχίσει ακόμη να ισχύει κατά την λήξη της εν λόγω περιόδου. Σε καμία περίπτωση, ωστόσο, η σύμβαση δεν μπορεί να αρχίσει να ισχύει έναντι του κράτους που προσχωρεί η σύμβαση για τη διέλευση των εξωτερικών των κρατών μελών της Ένωσης.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

5. Ωστόσο, εάν τα Yψηλά Συμβαλλόμενα Μέρη συνερχόμενα στα πλαίσια του Συμβουλίου διαπιστώσουν ότι το Ευρωπαϊκό Σύστημα Πληροφόρησης δεν μπορεί να είναι έτοιμο προς λειτουργία και προσιτό στο κράτος μέλος που προσχωρεί κατά την προβλεπόμενη ημερομηνία, καθορίζουν ομόφωνα μεταγενέστερη ημερομηνία για την εφαρμογή της παρούσας σύμβασης έναντι του εν λόγω κράτους μέλους.

>Κείμενο μετά την ψηφοφορία στο ΕΚ>

Διαγράφεται

(Τροπολογία 31)

Κεφάλαιο 6, άρθρο 38

>Αρχικό κείμενο>

Άρθρο 38

1. Τροποποιήσεις στην παρούσα σύμβαση μπορεί να προτείνει κάθε κράτος μέλος, Υψηλό Συμβαλλόμενο Μέρος. Όλες οι προτάσεις τροποποιήσεων διαβιβάζονται στο θεματοφύλακα που τις κοινοποιεί στο Συμβούλιο και στην Επιτροπή.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

2. Το Συμβούλιο εγκρίνει τις τροποποιήσεις που συνιστά στα κράτη μέλη να τις αποδεχτούν σύμφωνα με τους αντίστοιχους συνταγματικούς τους κανόνες.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

3. Οι τροποποιήσεις που θεσπίζονται σύμφωνα με την παράγραφο 2 αρχίζουν να ισχύουν σύμφωνα με τις διατάξεις του άρθρου 36, παράγραφος 3.

>Κείμενο μετά την ψηφοφορία στο ΕΚ>

Διαγράφεται

(Τροπολογία 32)

Κεφάλαιο 6, άρθρο 39

>Αρχικό κείμενο>

Άρθρο 39

1. Ο Γενικός Γραμματέας του Συμβουλίου της Ευρωπαϊκής Ένωσης είναι θεματοφύλακας της παρούσας σύμβασης.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

2. Ο θεματοφύλακας δημοσιεύει στην Επίσημη Εφημερίδα των Ευρωπαϊκών Κοινοτήτων την πρόοδο των εγκρίσεων και των προσχωρήσεων, την εφαρμογή, τις δηλώσεις και τις επιφυλάξεις καθώς και κάθε άλλη ανακοίνωση σχετικά με την παρούσα σύμβαση.

>Κείμενο μετά την ψηφοφορία στο ΕΚ>

Διαγράφεται

(Τροπολογία 33)

Συμπέρασμα

>Αρχικό κείμενο>

ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

Έγινε στις ....................... σε ένα μόνο αντίτυπο στα ισπανικά, δανικά, γερμανικά, ελληνικά, ιρλανδικά, αγγλικά, γαλλικά, ιταλικά, ολλανδικά, πορτογαλικά, φινλανδικά, εξίσου αυθεντικό το οποίο και κατατίθεται στα αρχεία της Γενικής Γραμματείας του Συμβουλίου της Ευρωπαϊκής Ένωσης.

>Κείμενο μετά την ψηφοφορία στο ΕΚ>

Διαγράφεται

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με το σχέδιο πράξης του Συμβουλίου που αφορά τον καθορισμό της Σύμβασης που αφορά το Ευρωπαϊκό Σύστημα Πληροφόρησης (9277/1/95 - C4- 0249/95/αναθ.)

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη το σχέδιο πράξης του Συμβουλίου (9277/1/95),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο Κ.6, δεύτερο εδάφιο της Συνθήκης της Ευρωπαϊκής Ένωσης (C4-0249/95/αναθ).

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών, της Επιτροπής Ελέγχου του Προϋπολογισμού και της Επιτροπής Οικονομικής, Νομισματικής και Βιομηχανικής Πολιτικής (A4- 0062/97),

1. εγκρίνει το σχέδιο του Συμβουλίου, με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί το Συμβούλιο και την Επιτροπή να το ενημερώσουν σχετικά με τις προθέσεις τους όσον αφορά το κείμενο που ενέκρινε το Κοινοβούλιο[semigr ]

3. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.